钦定古今图书集成/历象汇编/庶征典/第083卷 > 《遵生八笺》 > 唐
## 钦定古今图书集成/历象汇编/庶征典/第083卷 > 《遵生八笺》 > 唐

### 太宗贞观四年雨雹

按《唐书太宗本纪》。不载。　按《五行志》，贞观四年秋，丹、
延、北永等州雹。

### 高宗显庆二年五月大雨雹

按《唐书高宗本纪》不载。　按《五行志》，“显庆二年五月，
沧州大雨雹，中人有死者。”

### 咸亨元年大雨雹

按《唐书高宗本纪》：“咸亨元年夏四月庚午，雍州大雨
雹。”

咸亨二年，雨雹。

按《唐书高宗本纪》，咸亨二年四月戊子，大风雨雹。
按《五行志》：“二年四月戊子，大雨雹，震电大风折木落
则天门鸱尾三。”先儒以为雹者阴胁阳也。又曰：“人君
恶闻其过，抑贤用邪，则雹与雨俱。信谗杀无罪，则雹
下毁瓦破车，杀牛马。”

### 上元二年雨雹

按：《唐书高宗本纪》：“上元二年十月庚辰，雍州雨雹。”

### 永淳元年大雨雹

按《唐书高宗本纪》不载。　按《五行志》：“永淳元年五月
壬寅，定州大雨雹，害麦禾及桑。”

### 中宗嗣圣八年〈即武后天授二年〉雨雹

按《唐书武后本纪》不载。　按《五行志》，“天授二年六月
庚戌，许州大雨雹。”

嗣圣十二年。〈即武后证圣元年〉雨雹。

按《唐书武后本纪》不载。　按《五行志》，“证圣元年二月
癸卯，滑州大雨雹，杀燕雀。”

嗣圣十四年。〈即武后神功元年〉雨雹。

按《唐书武后本纪》不载。　按《五行志》，神功元年，妫、绥
二州雹。

嗣圣十五年。〈即武后圣历元年〉雨雹。

按《唐书武后本纪》不载。　按《五行志》，“圣历元年六月
甲午，曹州大雨雹。”

嗣圣十七年。〈即武后久视元年〉雨雹。

按《唐书武后本纪》不载。　按《五行志》，“久视元年六月
丁亥，曹州大雨雹。”

嗣圣二十年。〈即武后长安三年〉雨雹。

按：《唐书武后本纪》：“长安三年八月乙酉，京师大雨雹。”

按：《五行志》：“长安三年八月，京师大雨雹，人畜有冻。”

死者。

### 神龙元年雨雹

按《唐书中宗本纪》不载。　按《五行志》：“神龙元年四月
壬子，雍州同官县大雨雹，杀鸟兽。”

### 景龙元年大雨雹

按《唐书中宗本纪》不载。　按《五行志》，“景龙元年四月
己巳，曹州大雨雹。”

景龙二年，雨雹。

按《唐书中宗本纪》。不载　按《旧唐书本纪》，“二年正月
丙申，沧州雨雹，大如鸡卵。”〈按唐书五行志作正月己卯〉

### 元宗开元八年大雨雹

按《唐书元宗本纪》不载。　按《五行志》，“开元八年十二
月丁未，滑州大雨雹开元二十二年，“大风雹。”

按《唐书元宗本纪》不载。　按《五行志》，二十二年五月
“戊辰，京畿渭南等六县大风雹伤麦。”

### 代宗大历七年雨雹

按《唐书代宗本纪》：“大历七年五月乙酉，大雨雹。”
“大历十年，大雨雹。”

按《唐书代宗本纪》：“大历十年四月甲申，大雨雹。五月
甲寅，大雨雹。”

### 德宗建中二年五月京师雨雹

按：《唐书德宗本纪》云云。

### 贞元二年大雨雹

按《唐书德宗本纪》：“贞元二年八月丙子，大雨雹。”〈按志作六

月

贞元十七年，大雨雹。

按《唐书德宗本纪》，“贞元十七年二月丁酉、戊申、庚戌
大雨雹。”　按《五行志》：“十七年二月丁酉，雨雹。己亥霜。
戊申夜，震霆雨雹。庚戌，大雨雪而雹。五月戊寅，好畤
县风雹害麦。”

贞元十八年，大雨雹。

按《唐书德宗本纪》不载。　按《五行志》，“十八年七月癸
酉，大雨雹。”

贞元二十年，雨雹。

按《唐书德宗本纪》：“贞元二十年二月庚戌，大雨雹。七
月癸酉，大雨雹。”

### 宪宗元和元年雨雹

按《唐书宪宗本纪》不载。　按《五行志》，元和元年，鄜、坊
等州雹。

元和十年风雹。

按《唐书宪宗本纪》不载。　按《五行志》，“十年秋，鄜、坊等
州风雹害稼。”

元和十二年，雨雹。

按《唐书宪宗本纪》不载　按《旧唐书本纪》，十二年四
月“甲戌，渭南雨雹，中人有死者。”〈按唐书五行志作河南〉
元和十五年，穆宗即位，雹。

按《唐书穆宗本纪》，元和十五年闰正月丙午即位。“三
月戊辰，大风雨雹。”　按《五行志》，“十五年三月，京畿兴
平、醴泉等县雹伤麦。”

### 穆宗长庆三年雨雹

按《唐书穆宗本纪》：“长庆三年五月壬申，京师雨雹。
长庆四年，雨雹。”

按《唐书穆宗本纪》。不载。　按《五行志》。“长庆四年六月
庚寅。京师雨雹如弹丸。”

### 文宗太和四年雨雹

按《唐书文宗本纪》不载。　按《五行志》，“太和四年秋，鄜、
坊等州雹。”

太和五年，雨雹。

按《唐书文宗本纪》不载。　按《五行志》：“五年夏，京畿奉
先、渭南等县雨雹。”

### 开成二年雨雹

按《唐书文宗本纪》不载。　按《五行志》，“开成二年秋，河
南雹害稼。”

开成四年，风雹。

按《唐书文宗本纪》不载。　按《五行志》：“四年七月，郑、滑
等州风雹。”

开成五年，雨雹。

按《唐书文宗本纪》不载。　按《五行志》：“五年六月，濮州
雨雹如拳，杀人三十六，牛马甚众。”

### 武宗会昌元年雨雹

按《唐书武宗本纪》不载。　按《五行志》，“会昌元年秋，登
州雨雹，文登尢甚，破瓦害稼。”

会昌四年夏，雨雹。

按《唐书武宗本纪》不载。　按《五行志》，“四年夏，雨雹如
弹丸。”

### 僖宗乾符二年十二月震电雨雹

按《唐书僖宗本纪》不载。　按《五行志》云云。

乾符五年，雨雹。

按《唐书僖宗本纪》：乾符五年五月“丁酉，郑畋、卢携罢
翰林学士承旨，户部侍郎豆卢瑑为兵部侍郎，吏部
侍郎崔沆为户部侍郎，同中书门下平章事。是日，雨
雹。”

按《五行志》：“乾符六年五月丁酉，宣授宰臣豆卢瑑、崔
沆制，殿庭氛雾四塞，及百官班贺于政事堂，雨雹如
凫卵，大风雷雨拔木。”〈按纪作五年志作六年互异〉

### 广明元年雨雹

按《唐书僖宗本纪》，“广明元年四月甲申，京师、东都、汝
州雨雹，大风拔木。”　按《五行志》，“广明元年四月甲申
朔，雨雹大如杯，鸟兽殪于川泽。”